Veieskip

Veieskip er et hjelpemiddel på apotek og laboratorier ved avveiing av faste stoffer. Veieskipet tareres til likevekt. Mengden som skal avveies legges på veieskipet. Veieskipet kan ha en båtlignende form med den ene enden noe smalere og flatere for lettere å kunne overføres til aktuelt blandekar eller dyttes inn i en papirkapsel til doserte pulver. Veieskip kan være laget av forskjellig materiale som tre, horn, porselen, metall eller plast. På apotek hadde man tidligere egne veieskip til musk eller andre sterkt luktende stoffer.

Litteratur 
 Schule der Pharmazie. Praktischer Teil bearbeitet von Mylius E og Stephan A. Berlin 1919; 89.

Farmasi
Laboratorieutstyr